पाएं अपने शहर की ताज़ा ख़बरें और फ्री ई-पेपरडाउनलोड करें
राजद जिलाध्यक्ष रामधन यादव ने खालिद खलील के पार्टी छोड़ने पर बयान जारी कर कहा की राष्ट्रीय जनता दल सुप्रीमो लालू प्रसाद यादव ने सबों का मान सम्मान देने में कोई कसर नही छोड़ी। राजनीति में लालू प्रसाद यादव का नाम गरीबो, वंचित और शोषित वर्गों की आवाज बुलंद करने के लिए इतिहास में दर्ज है। कुछ लोग अपनी व्यक्तिगत हित साधने के लिए पार्टी में शामिल होते है, उनसे वफादारी सीखने की जरूरत नही है। पार्टी ने जिन्हें चुनाव लड़वाया,वो पार्टी से इस्तीफा दे रहे,इसे ही अवसरवादी कहा जाता है।
वैसे लोगों के जाने से पार्टी को कोई फर्क नही पड़ता। व्यक्तिगत महत्वाकांक्षा से बड़ी पार्टी की विचारधारा होती है। उक्त बातें राजद जिलाध्यक्ष रामधन यादव ने कही। रामधन ने कहा कि मो. शहाबुद्दीन के मामले में पार्टी नेता लगातार संपर्क में रहे है। तेजस्वी यादव खुद महरूम मो. शहाबुद्दीन के बेटे से संपर्क में रहे है और परिवार के जरूरत के अनुसार कार्य किया। राजद के पूर्व सांसद मो शाहबुद्दीन की मौत से पार्टी को गहरी दुःख पहुंची है। कोविड प्रोटोकाल के कारण सरकार ने नही जाने दिया। लेकिन इस दुःख घड़ी में कुछ लोग अपनी व्यक्तिगत राजनीति रोटियां सेंकने में लगे है। जिन्हें चुनाव में उन्हीं के कौम ने खारिज कर दिया, वे कौम को दिग्भ्रमित करने में कभी सफल नहीं हो पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn